અમદાવાદ: અમદાવાદ મ્યુનિ. કોર્પોરેશનમાં છેલ્લા ૧૦ વર્ષથી સત્તા સ્થાને રહેલા ભાજપને પછડાટ આપીને પરિવર્તન લાવવાનું સ્વપ્ન સેવનાર કોંગ્રેસને ફરીથી પાંચ વર્ષ માટે વિરોધપક્ષની ભૂમિકા ભજવવાની થશે. એક પ્રકારે કોંગ્રેસની પણ વિરોધપક્ષ તરીકે કોર્પોરેશનમાં હેટ્રીક થશે. આ સંજોગોમાં મ્યુનિ. કોંગ્રેસના નેતા માટે જબ્બર સ્પર્ધાત્મક માહોલ જામ્યો છે. સુરેન્દ્ર બક્ષી અને અતુલ પટેલના નામ કોંગ્રેસના નવા નેતા તરીકે ચર્ચાઈ રહ્યા છે.